Anexa 2 la HCL nr. ____/________

 

CAIET DE SARCINI

privind delegarea de gestiune a activităților necesare  întreținerii și exploatării Ștrandului Termal proprietatea Municipiului Timișoara
CAPITOLUL I: DISPOZIŢII GENERALE

Art. l. Prezentul caiet de sarcini stabileşte condiţiile de desfăşurare a contractului de servicii servicii având ca obiect prestarea activităţilor necesare exploatării şi întreţinerii Ștrandului Termal proprietatea Municipiului Timișoara stabilind nivelurile de calitate şi condiţiile tehnice necesare executării acestor servicii în condiţii de eficienţă şi siguranţă.

Art. 2. Prezentul caiet de sarcini a fost întocmit cu respectarea prevederilor următoarelor acte normative : 

· OUG nr. 57/2019 - privind Codul Administrativ;
· OUG nr. 71/2002 - privind organizarea și funcționarea serviciilor publice de administrare a domeniului public și privat de interes local;
· Legii nr. 10/09.01.2020 - pentru modificarea și completarea Ordonanței Guvernului nr. 71/2002 privind organizarea și funcționare serviciilor publice de administrare a domeniului public și privat de interes local;
· OMS nr. 119/04.02.2014 - pentru aprobarea Normelor de igienă și sănătate publică privind mediul de viață al populației; 
· OMS nr. 994/09.08.2018 - pentru modificarea și completarea Normelor de igienă și sănătate publică privind mediul de viață al populației prin OMS nr.119/2014;
· HG nr. 546/2008 -privind gestionarea calității apei de îmbăiere;
· HOT  nr. 1136/2007 –pentru aprobarea Normelor metodologice privind organizarea serviciilor publice de salvare acvatică – salvamar și a posturilor de prim ajutor pe plajă;
· OG nr. 21/1992- privind protecția consumatorilor;
· ORD  nr. 2/2001 -privind regimul juridic al contravențiilor.
Art. 3. Prezentul caiet de sarcini a fost elaborat spre a servi drept documentaţie tehnică de referinţă în vederea stabilirii condiţiilor specifice de desfăşurare a serviciilor publice de administrare a domeniului public şi privat în municipiul Timișoara care se realizează prin gestiune delegată şi conţine specificaţiile care definesc caracteristicile referitoare la nivelul calitativ,  tehnic şi de performanţă, siguranţa în exploatare, precum şi sisteme de asigurare a calităţii. 
      
Art. 4. Prezentul caiet de sarcini stabileşte modul de exploatare și întreținere a Ștrandului Termal proprietatea Municipiului Timișoara.
Art. 5. În termenii prezentului caiet de sarcini:

1) Municipiul Timişoara, are calitatea de delegatar, fiind proprietarul Ștrandului Termal .

2) Operatorul economic,  căruia  i-a fost atribuit contractul  de delegarea a gestiunii,  are calitatea de  delegat pentru prestarea de activităţi  necesare exploatării şi întreţinerii Ștrandului Termal din Municipiului Timişoara. 

Art. 6.
Prezentul Caiet de sarcini este anexă la contractul de delegarea a gestiunii având ca obiect prestarea activităţilor necesare exploatării şi întreţinerii Ștrandului Termal proprietatea Municipiului Timișoara.
CAPITOLUL II:  DATE REFERITOARE LA CONCESIUNE

Obiectul contractului

Art. 7.
Obiectul contractului îl constituie prestarea de servicii şi activităţi necesare, exploatării şi întreţinerii Ștrandului Termal proprietatea Municipiului Timișoara. Ștrandul Termal este situat în Timișoara pe Bd. Corneliu Coposu nr. 9. 

Art. 8. Obiectivul principal al Ștrandului Tineretului este furnizarea către populație a unui serviciu public de agrement de calitate cuprinzând activități de relaxare, socializare, distracție, mișcare, activități sportive, concomitent cu asigurarea protecției sănătății oamenilor și a  mediului înconjurător.

Art. 9. Termeni şi definiţii specifice activităţii: 

a) bazin de înot - cuvă artificială umplută cu apă care întruneşte cerinţele de dimensionare şi dotare ce permit exercitarea activităţilor de înot în conformitate cu tipul şi nivelul prestaţiilor pentru care este destinat; 
b)  piscină - construcţie complexă echipată pentru îmbăiere şi/sau înot, în care se regăsesc unul sau mai multe bazine artificiale, folosit/folosite pentru activităţi de agrement, formative şi/sau sportive, după caz, precum şi toate celelalte spaţii necesare desfăşurării corespunzătoare a acestor activităţi
c)  suprafaţa adiacentă bazinului - pardoseala din jurul bazinului utilizată pentru circulaţie şi activităţi sportive, didactice sau recreaţionale, după caz; 
d)  pediluviu - spaţiu de trecere către bazin, alcătuit dintr-o cuvă, dispusă astfel încât să nu poată fi sărită sau evitată, cu rol în dezinfecţia şi igienizarea picioarelor utilizatorilor; 
e)  apa de preaplin - cantitate de apă al cărei volum depăşeşte capacitatea nominală a bazinului; 
f) responsabil de piscină - persoana care asigură realizarea condiţiilor de igienă, precum şi funcţionalitatea piscinei, instalaţiilor şi siguranţa utilizatorilor.
g) zonă de protecţie sanitară - terenul din jurul obiectivului unde este interzisă orice folosinţă sau activitate care ar putea conduce la poluarea/contaminarea factorilor de mediu cu repercusiuni asupra stării de sănătate a populaţiei rezidente din imediata vecinătate a obiectivului; pentru captările, construcţiile şi instalaţiile utilizate în alimentarea prin sistem public sau privat de aprovizionare cu apă potabilă/instalaţiile de apă minerală, terapeutică sau pentru îmbutelierea apei se aplică prevederile pentru «zona de protecţie sanitară cu regim sever“, «zona de protecţie sanitară cu regim de restricţie» şi «perimetru de protecţie hidrogeologică» din Normele speciale privind caracterul şi mărimea zonelor de protecţie sanitară şi hidrogeologică, aprobate prin Hotărârea Guvernului nr. 930/2005, denumite în continuare Norme speciale, şi din Instrucţiunile privind delimitarea zonelor de protecţie sanitară şi a perimetrului de protecţie hidrogeologică, aprobate prin Ordinul ministrului mediului şi pădurilor nr. 1.278/2011;
h) responsabil de piscină – persoana care asigură realizarea condițiilor de igienă, precum și funcționalitatea piscinei, instalațiilor și siguranța utilizatorilor.
Art.10. În derularea contractului, delegatul va utiliza următoarele categorii de bunuri:

10.1 Bunuri de retur 

Construcţiile precum şi alte bunuri mobile şi imobile aparținînd Ștrandului Termal proprietatea Municipiului Timișoara pe care autoritatea contractantă le predă în folosinţă concesionarului pe perioada contractului. Bunurile vor fi inventariate şi predate în baza unui proces verbal, odată cu semnarea contractului şi constituie bunuri de retur ce revin de drept autorităţii contractante la expirarea/încetarea contractului de prestări servicii. Acestea trebuie întreţinute şi reparate/înlocuite în caz de necesitate de către concesionar, pe cheltuiala acestuia, ori de câte ori este nevoie. Bunurile de retur se preiau şi se utilizează de către concesionar pe perioada contractului, iar la expirarea/încetarea contractului acesta le va preda autorităţii contractante, pe bază de proces verbal de predare -primire. 
10.2 Bunuri proprii ale delegatului 
 Bunurile proprii ale (maşini, echipamente, utilaje, scule) rămân în proprietatea acestuia după încetarea contractului.


10.3 Bunuri de preluare (în caz de investiții)

Reprezintă investițiile efectuate de societatea delegată pe durata executării contractului, constând în bunuri mobile și imobile care la încetarea contractului revin  delegatarului gratuit.
Serviciile şi activităţile necesare exploatării Ștrandului Termal

Art. 11. Serviciile şi activităţile necesare exploatării și întreținerii Ștrandului Termal proprietatea Municipiului Timișoara sunt următoarele :

· asigură amenajarea, întreținerea, protejarea și conservarea spațiilor verzi, gazonului, arborilor, florilor și oricăror amenajări dendro – horticole;

· asigură managementul calității apei din bazine și piscine (dezinfecția apei, filtrarea apei, golirea și curățarea bazinelor)

· asigură condiții de securitate pentru utilizatorii piscinelor/bazinelor de înot(accesul sai ieșirea din bazine se efecturază prin intermediul unor treptedin zidărie sau metalice, pe marginea bazinului se instalează un sistem de prindere tip bara, prevererea treptei de odihnă, marcarea vizibilă a adâncimii bazinului);

· asigură serviciile de  curățenie, și gestionarea selectivă a deșeurilor; 

· asigură dezinfecţia, dezinsecţia şi deratizarea;

· prestează serviciile de pază și ordine în incinta ștrandului;

· asigură condiţiile optime pentru desfăşurarea activităţii în conformitate cu prevederile legale în vigoare și cu Regulamentul de organizare și funcționare al Ștrandului Termal;

· activităţi de reparaţii/ întreţinere şi reparare a instalaţiilor de apă şi canalizare, energie electrică;
· reparaţii căi de acces şi garduri împrejmuitoare, bazine ce înot, întreţineri curente ale construcţiilor aferente, construcţii precum şi alte bunuri mobile şi imobile care constituie patrimoniul Ștrandului Termal;
· efectuarea investiţiilor la nivelul de calitate şi financiar aprobat; 
· încasarea  tarifelor aprobate de consiliul local prin hotărâre;

· asigurarea în incinta Ștrandului Termal a condiţiilor de igienă cerute de reglementările specifice în domeniu, aflate în vigoare;
· furnizează autorităţilor administraţiei publice locale informaţiile solicitate şi asigură accesul la toate informaţiile necesare verificării şi evaluării funcţionarii şi dezvoltării serviciilor, în conformitate cu clauzele contractului de delegare a gestiunii şi cu prevederile legale în vigoare;
· dotarea/închirierea spațiilor în vederea desfășurării activităților de recreere, sportive și comerț/alimentație publică în condiții corespunzătoare, cu acordul Consilului Local;

· se obligă să pună în aplicare metode performante de management care să conducă la reducerea costurilor de operare, inclusiv prin aplicarea procedurilor concurenţiale prevăzute de normele legale în vigoare pentru achiziţiile publice de lucrări, bunuri şi servicii.

Serviciile de asigurare şi menţinere a curăţeniei şi gestionarea selectivă a deşeurilor

Art. 12.  Serviciile de asigurare şi menţinere a curăţeniei în perimetrul Ștrandului Termal care fac obiectul prezentului caiet de sarcini sunt:

12.1)   Asigurarea în incinta ștrandului  a condiţiilor de igienă cerute de reglementările în vigoare, prin instalarea de coşuri, containere şi pubele, prin întreţinerea şi înlocuirea acestora atunci când este cazul,  prin efectuarea zilnică a curăţeniei şi prin efectuarea operaţiunilor de dezinsecţie, dezinfecţie şi deratizare, ori de câte ori este necesar, conform reglementărilor în vigoare.

12.2)
Depozitarea şi colectarea gunoaielor şi a deşeurilor se face selectiv şi este permisă  numai  în locurile special amenajate, în containere sau în coşuri de gunoi,  păstrându-se curăţenia în perimetrul Ștrandului Termal, îngrijindu-se ca zilnic să fie eliminate toate deșeurile, iar pubele, containerele sau coşurile de gunoi să fie în permanență golite, astfel încât să nu se depășească capacitatea maximă. 

12.3)
Realizarea şi întreţinerea locurilor amenajate pentru depozitarea selectivă a gunoaielor şi deşeurilor, iar deşeurile rezultate în urma activităţilor specifice de curăţenie se vor gestiona în mod selectiv, pe categorii, cu respectarea legislaţiei în vigoare.

12.4)
Delegatul este obligat să încheie cu un operator economic specializat contracte pentru evacuarea, colectarea şi transportul de la deponeu a  deşeurilor şi gunoiului. Prin contractul care se va încheia se va stabili o frecvență de colectare a deșeurilor astfel încât să se păstreze curățenia permanent în perimetrul ștrandului.
           Art. 13. Delegatul trebuie să respecte obligaţiile privind protecţia mediului, care decurg direct din prestarea serviciilor concesionate, precum şi cele derivate din activităţile conexe serviciilor prestate.

Serviciile de pază şi ordine a Ștrandului Termal

Art. 14. Serviciul de pază şi ordine a Ștrandului Termal care face obiectul prezentului caiet de sarcini va fi prestat pe toată durata contractului de către delegat cu personal propriu sau prin contract cu o societate specializată în servicii de pază, sau prin monitorizare video cu stocarea datelor, potrivit planului de pază care se va întocmi de către persoane autorizate pe cheltuiala concesionarului şi va fi avizat de către organele de poliţie.


Serviciul de pază şi ordine al Ștrandului Termal se va elabora astfel încât să se impiedice orice cauze care ar putea duce la stricăciuni, deteriorări sau vandalizare, iar toate daunele care se vor constata vor fi refăcute pe cheltuiala delegatului. 
Servicii de reparaţii/întreţinere a instalaţiilor şi dotărilor 
Art. 15. Activităţi de întreţinere, menţinere în stare de funcţionare şi reparare a instalaţiilor de apă şi canalizare, energie electrică, a instalațiilor de iluminat, reparaţii alei şi garduri împrejmuitoare, întreţineri curente ale construcţiilor aferente, bazinelor de înot/piscine,  construcţii precum şi alte bunuri mobile şi imobile care constituie patrimoniul Ștrandului Termal.  Întreţinerea, repararea, consolidarea, şi menţinerea în stare de funcţionare a instalaţiilor și clădirilor cad în sarcina concesionarului şi toate cheltuielile aferente acestor lucrări vor fi suportate de către acesta.

Investiții și reparații capitale

Art. 16. Delegatul se obligă să efectueze investiţii de reabilitare şi modernizare a Ștrandului Termal proprietatea Municipiului Timișoara.

Art. 17. Programul lucrărilor de investiții se va aproba anual de către Consiliul Local al
Municipiului Timișoara în funcție de necesitățile identificate de către delegat  și de politica de dezvoltare a municipalității pe această ramură.

Art. 18. Finanțarea și realizarea lucrărilor de investiții aferente serviciului delegat se va face cu respectarea legislației în vigoare privind inițierea, fundamentarea, promovarea și aprobarea
investițiilor publice, a legislației privind achizițiile publice de lucrări, bunuri și servicii și cu
respectarea dispozițiilor legale referitoare la calitatea și disciplina în construcții, urbanism și
amenajarea teritoriului.

Art. 19. Finanțarea lucrărilor de investiții se asigura din următoarele surse:

· alocații de la bugetul local;
· surse proprii ale Concesionarului;
· alte surse constituite conform legii.

Art. 20. La sfârșitul fiecărei lucrări, delegatul  va preda delegatarului bunurile rezultate în vederea înregistrării acestora în domeniul public sau privat al municipiului inclusiv modificările de valoare aduse acestora conform reglementărilor legale în vigoare. Toate lucrările de investiții intră în categoria bunurilor de preluare.

La sfârșitul fiecărei lucrări delegatul  va comunica delegatarului și ieșirele pentru bunurile din domeniul public sau privat în baza documentelor de scoatere din funcțiune și casare.

CAPITOLUL III : CONDIŢII DE EXPLOATARE 
Riscul de exploatare
Art. 21. Delegatul dobândeşte dreptul de a exploata în mod direct pe riscul şi răspunderea sa bunul care face obiectul contractului potrivit obiectivelor stabilite de delegatar.
Art. 22. Riscurile exploatării Ștrandului Termal care fac obiectul contractului de servicii având ca obiect prestarea activităţilor  necesare exploatării şi întreţinerii acestuia sunt  preluate în întregime de  delegat, fără a se limita la acestea şi constau în:

	CATEGORIA DE RISC
	DESCRIERE
	CONSECINŢE

	18.1 Riscuri de finanţare

	Indisponibilitatea finanţării
	Delegatul nu este capabil să asigure resursele financiare 
	Lipsa finanţării pentru continuarea prestării serviciilor

	Finanţare suplimentară
	Datorită schimbărilor de legislaţie sau de altă natură sunt necesare finanţări suplimentare
	Delegatul nu poate suporta financiar costurile schimbării

	18.  18.2  Riscuri aferente cererii şi veniturilor

	Concurenţă
	Apariţia unor noi baze de agrement
	Venituri sub previziunile anterioare ca urmare a reducerii cererii

	Schimbări majore ale inflaţiei
	Valoarea plăţilor efectuate în timp este afectată de inflaţie
	Scăderea în termeni reali a veniturilor prognozate

	18.   18.3  Riscuri legislative

	Schimbări legislative
	Schimbare legislativă ce nu poate fi anticipată la semnarea contractului şi care este generală (nu specifică activităţii) în aplicarea conducând la costuri mărite
	Creştere semnificativă în costuri şi necesitatea de a efectua cheltuieli pentru a răspunde schimbărilor

	Riscul valorii reziduale
	Riscul ca la finalizarea contractului, activele aferente să nu fie predate conform condiţiilor prevăzute
	Creşterea costului de întreţinere a activelor

	18.  18.4  Riscuri naturale

	Cutremure şi alte evenimente naturale
	Au ca rezultat costuri crescute de întreţinere a activelor 
	Au ca rezultat distrugerea sau deteriorarea activelor existente

	18. 18.5  Riscuri referitoare la servicii prestate

	Reparaţii necorespunzătoare la întreţinerea activelor
	Reparaţii necorespunzătoare la întreţinerea activelor care provoacă costuri suplimentare
	Costuri suplimentare necesare finalizării reparaţiilor

	18.  18.6  Riscuri de operare şi întreţinere

	Riscuri de nefurnizare parţială/ totală a utilităţilor
	Utilităţile (transport deşeuri, curent electric, apă) nu sunt disponibile parţial/ total
	Costuri şi timp suplimentar necesare rezolvării situaţiei

	Risc de depăşire a costurilor
	Costurile de operare sunt mai mari decât cele previzionate
	Costuri suplimentare

	Condiţii neprevăzute
	Cauzează costuri mărite de întreţinere pentru active
	Creşteri de cost şi efecte negative a  serviciilor furnizate

	Întreţinere
	Întreţinerea activelor nu corespunde din punct de vedere calitativ
	Activele sunt predate la sfârşitul duratei contractului în condiţii  necorespunzătoare


Art. 23. În cazul rezilierii de către delegatar  a contractului de servicii pentru  nerespectarea unor parametri de performanţă şi calitate ai serviciului, clar determinaţi şi măsurabili, delegatul este obligat să asigure continuitatea obiectului concesiunii până la finalizarea de către autoritatea contractantă a unei noi proceduri, la tarifele aprobate de autoritatea contractantă. 
Specificaţii tehnice. Caracteristici

Art. 24.  Pentru Ștrandul Termal proprietatea Municipiului Timișoara sunt aplicabile dispoziţiile legate de domeniul edilitar, urbanistic, sanitar şi de mediu, iar delegatarul  şi delegatul  serviciilor sunt obligaţi să respecte legislaţia în vigoare în ceea ce priveşte organizarea şi administrarea acestora. 

Art. 25. Delegatul serviciilor de administrare și întreținerea a Ștrandului Termal proprietatea Municipiului Timișoara, trebuie să  îndeplinească criteriile profesionale pentru serviciile prestate.
Art. 26. Pentru a asigura toate condiţiile necesare pentru prestarea serviciilor si activităţilor care decurg din prezentul caiet de sarcini, delegatul serviciilor de exploatare și întreținere a Ștrandului Termal din Municipiului Timișoara trebuie să aibă angajate cu contract de muncă categorii de personal astfel încât activitatea să se desfîșoare la parametrii impuși în caietul de sarcini și regulamentul de serviciu.

CAPITOLUL  IV : DREPTURILE ŞI OBLIGAŢIILE PĂRŢILOR

DREPTURILE DELEGATARULUI   


Art. 27. .Delegatarul are următoarele drepturi:

27.1) să stabilească cerinţele şi criteriile de participare şi selecţie a operatorilor la procedura publică organizată pentru atribuirea directă a contractului de delegare a gestiunii;


27.2) să aprobe/respingă stabilirea, ajustarea sau, după caz, modificarea tarifelor serviciilor;

27.3) să monitorizeze şi să exercite controlul cu privire la prestarea serviciilor, şi să ia măsurile necesare în cazul în care concesionarul nu asigură indicatorii de performanţă şi continuitatea serviciilor pentru care s-a obligat;

27.4) să sancţioneze delegatul  în cazul în care acesta nu respectă prevederile caietului de sarcini, regulamentului de serviciu şi contractului încheiat cu concesionarul.
27.5) să rezilieze contractul de delegare a gestiunii serviciilor şi să organizeze o nouă procedură pentru delegarea gestiunii acestuia, dacă constată nerespectarea de către delegat a obligaţiilor contractuale.

OBLIGAŢIILE AUTORITĂŢII CONTRACTANTE

Art. 28. Delegatarul are obligaţia de a controla şi monitoriza modul de respectare şi de îndeplinire de către concesionarul serviciilor contractate a obligaţiilor contractuale asumate. 

Art. 29. Delegatarul se obligă să inventarieze şi să predea pe bază de proces-verbal bunurile care fac parte din obiectul contractului.

Art. 30. Delegatarul aprobă regulamentul de organizare şi funcţionare a ștrandului.

Art. 31. Delegatarul propune și aprobă programele de reabilitare, extindere şi modernizare precum şi obiectivele noi de investiţii.

Art. 32. Delegatarul are obligaţia de  a controla şi monitoriza :
a.) modul de respectare şi de îndeplinire de către delegat  a obligaţiilor contractuale;
b.) cantitatea şi calitatea serviciilor prestate de către concesionar ;
c.) respectarea indicatorilor de performanţă stabiliţi în contractul de delegare a gestiunii şi a parametrilor de eficienţă la care delegatul  s-a angajat prin contractul de delegare de gestiune;
d.) modul de administrare, exploatare, întreţinere şi menţinere în funcţiune, dezvoltare şi/sau modernizare a infrastructurii edilitar-urbane încredinţate prin contractul de delegare a  gestiunii.
Art. 33. Delegatarul prin persoana desemnată din cadrul Primăriei Municipiului Timișoara cu atribuții în monitorizarea modului de administrare a Ștrandului Termal, are obligaţia să supravegheze şi să semnaleze, în scris, orice neregulă pe care o constată în incinta ștrandului/bazei de agrement sau nerespectarea clauzelor contractuale, a caietului de sarcini şi  regulamentului de serviciu.

Art. 34. Delegatarul împreună cu persoana desemnată din cadrul din cadrul Primăriei Municipiului Timișoara cu atribuții în modul de administrarea a Ștrandului Termal, va asigura inventarierea anuală a bunurilor încredințate la încheierea prezentului contract de concesiune și ține evidența acestora.

Art. 35. Delegatarul va inspecta atingerea criteriilor de performanță ale delegatului  stabilite prin contract. În momentul în care delegatarul va constata deviații de la cerințele definite în caietul de sarcini și în contract, va notifica în scris delegatului asupra neconformităților constatate și va transmite acestuia că în termen de o săptămână este obligat să procedeze la remedierea acestora, iar după acest termen va aplica sancțiuni. 
DREPTURILE DELEGATULUI 
Art. 36. Delegatul are următoarele drepturi:

36.1) să încaseze contravaloarea serviciilor şi activităţilor prestate corespunzător 

cantităţii şi calităţii acestora numai în baza tarifelor aprobate de Consiliul Local;

36.2) să propună autorităţii contractante modificarea preţurilor şi tarifelor.

OBLIGAŢIILE DELEGATULUI

Art. 37. În vederea  asigurării continue şi permanente a desfăşurării serviciilor şi  activităţilor de exploatare și întreținere a Ștrandului Termal,  concesionarul  are următoarele obligaţii:


37.1) să obțină toate avizele/autorizațiile necesare funcționării Ștrandului Termal, înainte de începerea activităților;


37.2) să respecte clauzele contractuale şi indicatorii de performanţă stabiliţi de delegatar în caietul de sarcini sau conveniţi prin contract şi a parametrilor de eficienţă la care s-a angajat prin  contractul de delegare de gestiune precum și legislația incidentă, în vigoare;
37.3) să respecte anexele contractului, tarifele stabilite şi aprobate de către Consiliul Local şi prevederile legale în vigoare în domeniul specific de activitate;

37.4) să furnizeze delegatarului informaţiile solicitate şi să asigure accesul la toate informaţiile necesare verificării şi evaluării funcţionării şi dezvoltării  serviciilor, în conformitate cu clauzele contractului de delegare a gestiunii şi cu prevederile legale în vigoare;



37.5) să asigure finanţarea pregătirii şi perfecţionării profesionale a propriilor salariaţi.



Art. 38. Delegatul are obligaţia respectării Regulamentului de serviciu și organizare și funcționare a Ștrandului Termal proprietatea Municipiului Timișoara, a caietului de sarcini, a  programului de funcţionare al  Ștrandului Termal şi  urmărirea respectării întocmai a acestora.


Art. 39. Delegatul are obligaţia afişării în locuri vizibile a tarifelor serviciilor practicate aprobate de Consiliul Local.  



Art. 40. Delegatul are obligaţia de a exploata în mod direct obiectul concesiunii, fără a putea subconcesiona unei alte persoane sau societăţi în tot sau în parte, obiectul concesiunii, cu excepţia serviciului de pază. 



Art. 41. În cazul rezilierii de către delegatar a contractului de delegare a gestiunii din vina exclusivă a delegatului, acesta este obligat să asigure continuitatea obiectului  contractului de delegare de gestiune până la finalizarea de către autoritatea contractantă a unei noi proceduri de delegare de gestiune şi să predea toate bunurile de retur încredinţate.



Art. 42. Delegatul are obligaţia să asigure păstrarea integrităţii, protejarea, administrarea şi gestionarea în condiţii optime a patrimoniului public încredinţat, asigurarea funcţionării şi întreţinerii dotărilor existente. 



Art. 43. Delegatul răspunde pentru neîntreținerea corespunzătoare a bunurilor încredințate și este obligat să facă lucrări de întreţinere şi reparaţii curente ale acestora.



Art. 44. Delegatul se obligă ca jumătate din profitul realizat să îl folosească pentru efectuarea de investiţii de reabilitare sau reparații capitale, de extindere şi modernizare din fonduri proprii, la propunerea si cu aprobarea delegatarului. Delegatul se obligă să identifice investițiile necesare pentru buna desfășurare a activității și va prezenta programul propus, în vederea aprobării.



Art. 45. Programul detaliat de investiţii din fonduri proprii ale delegatului stabilit pentru fiecare an, va fi aprobat de către, iar devizele estimative ale lucrărilor vor fi prezentate de către.


Programul de investiţii poate fi multianual, dacă valoarea investiţiilor depăşeşte jumătate din profitul realizat, cu  condiţia efectuării anuale a investiţiilor în suma aprobată anual de către delegatar şi prezentare documentelor care au stat la realizarea acesteia.


Art. 46.  Pentru investiţiile anuale delegatul va elabora pe cheltuiala sa din sumele propuse ca investiţii toate documentaţiile necesare, va obţine avizele şi va prezenta anual, la finalizarea investiţiei, documentele care au stat la baza realizării acesteia,  balanţa de verificare analitică a imobilizărilor corporale realizate de concesionar pentru confirmarea valorică a investiţiilor realizate  precum şi devizele şi procesele verbale întocmite la terminarea lucrărilor, dar nu mai târziu de data de 15 noiembrie a fiecărui an. 


a) Delegatul va prezenta anual, autorității contractante, balanţa de verificare analitică a imobilizărilor corporale realizate de delegat pentru confirmarea valorică a investiţiilor realizate  precum şi devizele şi procesele verbale întocmite la terminarea lucrărilor.



b)După expirarea contractului de delegare de gestiune, investiţiile vor trece în propietatea delegatarului.                                       

     Art. 47. Delegatul are obligaţia: 

1.) organizării şi asigurării îndeplinirii obiectului de activitate pentru ca utilizatorii, persoane fizice sau juridice, să beneficieze, direct sau indirect, individual sau colectiv, în condiţii de protecţie optimă, de serviciile de utilităţi publice oferite de administrația publică locală cetățenilor;

2.) urmărirea stării de curăţenie în perimetrul ștrandului şi luarea măsurilor pentru menţinerea acesteia ;

3.) întocmirea planului de prevenire şi stingere a incendiilor  şi de pază a  ștrandului;

4.) respectării Regulamentului de serviciu și de organizare și funcționare a Ștrandului Termal proprietatea Municipiului Timișoara.


Art. 48. Delegatul  răspunde de personalul angajat.


Art. 49. Delegatul are obligaţia să achite redevenţa la termenele şi în condiţiile stabilite în contractul de delegare de gestiune. Delegatul va achita anual administraţiei publice locale o redevenţă care se va stabili prin contractul de delegare a gestiunii. Redevenţa va fi achitată de către delegat. Valoarea redevenței va fi aprobată de către Consiliul Local al Municipiului Timişoara.
       
Art. 50. Delegatul încasează tarifele aprobate de consiliul local prin hotărâre.


Art. 51. Lucrările de dezinsecţie, dezinfecţie şi deratizare se vor executa doar de către operatori autorizaţi pe cheltuiala concesionarului. 



Art. 52. Delegatul trebuie să respecte obligaţiile privind protecţia mediului, care decurg direct din prestarea serviciului public de administrare, exploatare, închirierea și întreținerea Ștrandului Termal, precum şi cele derivate din activităţile conexe serviciului.

CAPITOLUL V: INDICATORI DE PERFORMANŢĂ, CANTITATEA ŞI     CALITATEA SERVICIILOR

Art. 53. Indicatorii de performanţă asigură evaluarea gradului de îndeplinire a obiectivelor stabilite de către delegatar şi asumate de către delegat pentru asigurarea unui serviciu eficient şi de calitate în interesul comunităţii locale.

Art. 54. Indicatorii de performanţă asigură condiţiile pe care trebuie să le îndeplinească concesionarul, avându-se în vedere:

a.) continuitatea din punct de vedere cantitativ şi calitativ;

b.) adaptările la cerinţele concrete, diferenţiate în timp şi spaţiu, ale comunităţii locale;

c.) excluderea oricărei discriminări privind accesul la serviciile care se vor presta;

d.) administrarea şi gestionarea activităţii care se va presta în interesul comunităţii locale;

e.) respectarea reglementărilor specifice şi a legislaţiei cu privire la servicile şi activităţile prestate;

Art. 55. Indicatorii de performanţă specifici  prestării de servicii şi activităţi  necesare exploatării şi întreţinerii Ștrandului Termal proprietatea Municipiul Timişoara se referă la:

a.) calitatea şi eficienţă serviciului şi a activităţilor prestate;

b.) îndeplinirea prevederilor din contract şi caietul de sarcini cu privire la calitatea şi cantitatea serviciului prestat;

c.) menţinerea unor relaţii echitabile între delegatar  autoritatea contractantă, concesionar şi utilizator prin rezolvarea operativă şi obiectivă a problemelor, cu respectarea drepturilor şi obligaţiilor care revin fiecărei părţi;

d.) situaţia personalului: număr, structură, accidente de muncă, stare de sănătate;

e.) starea tehnică a echipamentelor şi dotărilor;

f.)  stadiul de realizare a programului de investiţii;

g.) accesul neîngrădit al delegatarului şi al autorităţii publice centrale şi locale, în conformitate cu competenţele şi atribuţiile legale ce le revin, la informaţiile necesare stabilirii:

-modului de respectare şi de îndeplinire a obligaţilor contractuale asumate;

-calităţii şi eficienţei serviciului furnizat/prestat la nivelul indicatorilor de performanţă stabiliţi în contractul de delegare a gestiunii şi în caietul de sarcini;

-modul de administrare, exploatare, conservare şi menţinere în funcţiune, dezvoltare şi/sau modernizare a infrastructurii edilitar urbană şi a bunurilor de retur încredinţate prin contractul de delegare a gestiunii;

-stadiul de realizare a investiţiilor;

-modul de respectare a parametrilor ceruţi prin prescripţiile tehnice.

Art. 56. În cazul nerespectării sau neatingerii indicatorilor de performanță prevăzuți în caietul de sarcini, delegatul va plăti delegatarului compensația corespunzătoare, după cum urmează: 

	Nr. Crt
	Indicator de performanță
	Nivelul garantat/Formula de calcul
	Pondere
	Instrument de verificare
	Compensația în caz de nerealizare a nivelului garantat

	1.
	Îndeplinirea prevederilor din contract şi caietul de sarcini cu privire la calitatea şi cantitatea serviciului prestat/ Calitatea şi eficienţă serviciului şi a activităţilor prestate
	Săptămâna  imediat următoare, pentru sesizări asupra calității și eficienței serviciului prestat
	90%
	Transmitere raport
	2 % din valoarea redeventei /zi, după expirarea termenului de remediere a neconformității, pînă la atingerea nivelului de calitate și eficientă a serviciului prestat



	2.
	Starea tehnică a echipamentelor şi dotărilor 
	Dotările tehnice minime aflate in dotarea delegatului si în stare bună/de funcționare. 

Dotările aflate in Ștrandul Termal și în stare bună/de funcționare)*100
	90%
	Transmitere raport
	1% din valoarea redeventei /zi până la înlocuirea echipamentelor aflate în stare de nefuncționare sau degradate.

	4.
	Realizarea programului de reparatii capitale/ investiţii din fondurile proprii ale delegatului
	Realizarea reparatiilor capitale/ investitiilor aprobate anual de 
Delegatar (Investiții realizate / investiții propuse)*100
	100%
	Transmitere documentații și situații financiare care atestă efectuarea investițiilor aprobate delegatar  
	Valoarea reparatiilor capitale/ investitiilor nerealizate.

Transmitere documentații si situații financiare care atestă efectuarea investițiilor asumate prin contract

	6.
	Transparență și comunicare 
Publicarea informațiilor de interes public
	Încadrarea în termenele legale de raportare și comunicare către AGA și publicarea pe site-ul societății 
	100%
	Vor fi publicate pe site-ul  societății următoarele documente: 
1. Conform art. 58 alin 1 din OUG nr. 109/2011; 
2. Anexa nr. 5 din HG nr. 583/2016, in completarea standardului de afisare a informațiilor de interes public conform Anexei nr. 4 din HG 583/2016
	0,01% din valoarea redeventei /zi pentru publicarea pe site-ul societății și la avizierul Ștrandului Termal a informațiilor solicitate


CAPITOLUL VI: TERMENUL DE PRESTARE A SERVICIILOR
Art. 57. Durata contractului de delegarea de gestiune având ca obiect prestarea de activităţi  necesare exploatării şi întreţinerii Ștrandului Termal din Municipiului Timişoara, este de 5 ani (cinci ani) de la data semnării contractului. Durata contractului a fost stabilită prin raportare la timpul estimat necesar delegatului  pentru a obţine un venit minim care să permită recuperarea costurilor în legătură cu exploatarea serviciilor și a investițiilor pe care le va realiza.
CAPITOLUL VI:  CLAUZE FINANCIARE
Clauze financiare

Art. 58. Prestarea activității de exploatare a Ștrandului Termal proprietatea Municipiului Timișoara se va face pe baza solicitării utilizatorilor cu plata tarifelor care sunt stabilite de către Delegatar şi care sunt aprobate de către Consiliul Local al Municipului Timişoara. Aceste tarife pot fi modificate, numai cu aprobarea Consiliului local prin hotărâre. Aplicarea acestor tarife de către concesionar este obligatorie.

 Art. 59 Structura şi nivelul preţurilor, tarifelor şi taxelor vor fi stabilite astfel încât: 

a) să acopere costul efectiv al furnizării/prestării serviciilor;

b)să acopere cel puţin sumele investite şi cheltuielile curente de întreţinere şi exploatare; 

c) să descurajeze consumul excesiv şi risipa; 

d) să încurajeze exploatarea eficienta a serviciilor şi protecţia mediului; 

e) să încurajeze investiţiile de capital; 

f) să respecte autonomia financiară a operatorului. 

Art. 60. Preţurile şi tarifele avizate trebuie să respecte următoarele cerinţe: 

a) asigurarea furnizării/prestării serviciilor la nivelurile de calitate şi indicatorii de performanță stabiliţi de consiliile locale prin caietele de sarcini, regulamentele serviciilor şi prin contractele de delegare a gestiunii, după caz; 

b) realizarea unui raport calitate/cost cât mai bun pentru serviciile furnizate/prestate pe perioada angajată şi asigurarea unui echilibru între riscurile şi beneficiile asumate de părţile contractante; 

c) asigurarea exploatării şi întreţinerii eficiente a bunurilor aparţinând domeniului public şi privat al unităţilor administrativ-teritoriale, afectate serviciilor de administrare a domeniului public şi privat. 

Taxe și tarife

Art. 61. Taxele și tarifele care se vor percepe de la utilizatori pe perioada contractului vor putea fi modificate, la propunerea societății concesionare, cu aprobarea autorității contractante și a Consiliului Local, astfel încât să se asigure exploatarea și întreținerea eficientă a Ștrandului Termal, asigurarea furnizării/prestării serviciilor la nivelurile de calitate şi indicatorii de performanță stabiliţi prin contract, astfel încât să se realizeze un raport calitate/cost cât mai bun pentru serviciile furnizate/prestate pe perioada angajată şi asigurarea unui echilibru între riscurile şi beneficiile asumate de părţile contractante. 
Art. 62. Delegatul va achita anual administraţiei publice locale o redevenţă care se va stabili prin contractul de delegare a gestiunii. 
Art. 63. Plata utilităţilor (energie electrică, apă-canal) precum şi plata pentru evacuarea  deşeurilor/gunoiului din incinta ștrandului se va face de către delegat în baza contractelor pe care acesta este obligat să le încheie cu furnizorii de utilități. 
Art. 64. Finanţarea cheltuielilor curente de funcţionare şi a reparaţiilor făcute de către delegat pentru îndeplinirea sarcinilor şi obligaţiilor asumate prin contract, cad exclusiv în seama acestuia din fonduri proprii. 


Art. 65. La propunerea delegatului și cu aprobarea delegatarului  delegatul va elabora programe de dezvoltare şi optimizare a serviciilor prestate prin realizarea de investiţii de reabilitare, extindere şi modernizare și /sau reparații capitale din fonduri proprii, valoarea acestora fiind  jumătate din profitul realizat.


65.1) Delegatul se obligă să identifice investițiile necesare pentru buna desfășurare a activității și va prezenta autorității contractante programul propus, în vederea aprobării.



65.2) Programul detaliat de investiţii din fonduri proprii ale delegatului stabilit pentru fiecare an, va fi aprobat de către Consiliul Local al Municipiului Timișoara, iar devizele estimative ale lucrărilor vor fi prezentate de către  delegat delegatarului.



65.3) Programul de investiţii poate fi multianual, dacă valoarea investiţiilor depăşeşte jumătate din profitul realizat, cu  condiţia efectuării anuale a investiţiilor în suma aprobată anual de către Consiliul Local al Municipiului Timișoara şi prezentarea documentelor care au stat la realizarea acesteia.

Art. 66. Pentru delegarea serviciilor de administrare și exploatare a domeniului public și privat, adică a Ștrandului Termal de pe raza municipiului Timișoara delegatul  datorează autorității administrației publice locale redevență anuală. 

Art. 67. Redevența se va vira municipalității conform clauzelor contractuale și a îndrumărilor efectuate de către Direcția Fiscală a Municipiului Timișoara.

Art. 68. În cazul neplăţii redevenţei la termenul scadent, concesionarul datorează penalităţi de întârziere care se vor calcula în condiţiile prevăzute de legislaţia în vigoare. 
Art. 69.În situația în care, în urma controalelor tematice efectuate de către auditori publici externi, se constată abateri de ordin economic cu privire la stabilirea/încasarea redevenței, delegatul se obligă să răspundă și să înlăture orice deficiențe constatate de către aceștia.

Art. 70. Neplata redevenţei (inclusiv a penalităţilor de întârziere) pe o perioadă mai mare de 90 de zile şi/sau neacceptarea de către delegat a redevenţei actualizate conduce la rezilierea contractului de delegare de gestiune pact comisoriu.
CAPITOLUL VII: SANCŢIUNI

Art. 71. Pentru nerespectarea clauzelor caietului de sarcini, a regulamentului de serviciu sau în cazul constatării încălcării obligaţiilor contractuale de către concesionar sau ca urmare a constatării unor abateri ale acestuia, delegatarul are dreptul să rezilieze contractul, cu plata unei juste despăgubiri în conformitate cu indicatorii de performanță aprobați.

Art. 72. În caz de neexecutare sau de nerespectare de către delegat a obligaţiilor prevăzute în prezentul Caiet de Sarcini se va proceda la rezolvarea acestora pe cale amiabilă. 

Dacă părţile nu convin ca toate neînţelegerile rezultate din interpretarea, executarea obligaţiilor prevăzute în prezentul caiet de sarcini şi nu vor fi rezolvate pe cale amiabilă, se vor adresa instanţelor de judecată competente.

CAPITOLUL VIII: ALTE CLAUZE
Art. 73. Delegatului îi revine întreaga responsabilitate privind prestarea serviciilor din contract în condiţiile impuse de legislaţia specifică în vigoare (autorizaţii de mediu, avize, autorizaţii de construire etc.)

Art. 74. Încetarea prestării serviciilor de către delegat se face în următoarele situaţii:

1) La expirarea duratei stabilite prin contract;

2) În cazul în care  delegatul  nu a obținut toate avizele/autorizațiile necesare pentru desfășurarea activităților ce fac obiectul contractului de delegare de gestiune, până la data de 31.12.2024; 

3) În cazul nerespectării repetate ale obligaţiilor contractuale de către delegat sau ca urmare a constatării unor abateri ale acestuia, delegatar are dreptul să rezilieze contractul, cu plata unei despăgubiri în sarcina delegatului;

4) În caz de reziliere a contractului înainte de termen, până la organizarea unei noi proceduri de licitaţie, delegatul este obligat să asigure continuitatea prestarii serviciului la tarifele aprobate de autoritatea contractantă;


5) Contractul este reziliat de drept în cazul în care delegatul este declarat în faliment, insolvenţă sau în cazul în care i s-a anulat licenţa de operare.
Art. 75. Delegatarul are dreptul să rezilieze contractul şi să organizeze o nouă procedură dacă constată nerespectarea de către delegat a obligaţiilor contractuale şi dacă delegatul  nu adoptă programe de măsuri care să respecte şi să asigure atingerea într-un interval de timp prestabilit a parametrilor de calitate asumaţi. 
CAPITOLUL IX: DISPOZIŢII FINALE 

Art. 76.  Delegatarul prin reprezentanţii săi, verifică şi supraveghează respectarea de către a prestării activităţilor şi serviciilor necesare exploatării şi întreţinerii Ștrandului Termal proprietatea Municipiului Timișoara în conformitate cu prezentul Caiet de sarcini şi Regulamentul de serviciu și organizare și funcționare.
Art. 77. Drepturile şi îndatoririle părţilor se stabilesc prin contract.
Art. 78. Prezentul Caiet de sarcini, Tarifele şi Regulamentul de serviciu și organizare și funcționare a Ștrandului Termal proprietatea Municipiului Timișoara, fac parte integrantă din contract.

